
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 779 

16 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμόςτων ορίωντου αιγιαλού-παραλίας στη θέ¬ 


ση «ΝΗΣΑΚΟΥΛΙΑ» Βασιλιτσίου Δήμου Κορώνης 

Νομού Μεσσηνίας. 1 

Μερική ανάκληση της 1272/22.4.1999 (ΦΕΚ 
334/τ.Δ'/17.5.1999) απόφασης Γενικού Γραμματέα 
Περιφέρειας Αττικής. 2 


ΑΠΟΦΑΣΕΙ Σ 

Αριθ. 1074438/7666/Β0010 (1) 

Καθορισμός των ορίων του αιγιαλού-παραλίας στη θέση 
«ΝΗΣΑΚΟΥΛΙΑ» Βασιλιτσίου Δήμου Κορώνης Νομού 
Μεσσηνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτου Π.Δ551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α'), 
όπως τροποποιήθηκε και ισχύει. 

2. Τις διατάξεις του άρθρου 100 του Π.Δ 284/88 «περί 
Οργανισμού Υπουργείου Οικονομικών». 

3. Τις διατάξεις του Ν.2218/1994 «περί ίδρυσης Νομαρ¬ 
χιακής Αυτοδιοίκησης κ.λπ. (ΦΕΚ 90 τ.Α'), όπως τροπο¬ 
ποιήθηκε συμπληρώθηκε και ισχύει. 

4. Τις διατάξειςτου άρθρου 14του Ν.2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90 τ.Α'), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ.2και6του άρθρου 1 Ν.2503/97 
Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειες ούτε καταργήθηκαν, αλλά αποτελούν 


από 1.9.97 Υπηρεσίες του Υπουργείου Οικονομικών. 

6. Το αριθ.28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ.Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ.Οικονομικών μεταφέρονται από 1.9.97 στον Υπουργό 
Οικονομικών. 

7. Την αριθ. 1039386/441/Α0006/21.4.2000 (ΦΕΚ 
571/τ.Β'/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

8. Την αριθμ. 1043053/483/Α0006/9.5.2000 (ΦΕΚ 522 
Β/10.5.2000) απόφαση του Υφυπουργού Οικονομικών 
«περί μεταβίβασης αρμοδιοτήτωντου Υφυπουργού Οικο¬ 
νομικών στους Γενικό Γραμματέα, Γενικούς Διευθυντές 
κ.λπ. του Υπουργείου Οικονομικών. 

9. Τις διατάξεις των άρθρων 1 μέχρι και 7 του Α.Ν 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν.1078/1980 και β) του άρθρου 23 του 
Ν.1337/1983. 

10. Την από 19.4.2000 έκθεση της κατά το άρθρο 100 
του Π.Δ. 284/84 αρμόδιας επιτροπής καθορισμού των 
ορίων του αιγιαλού-παραλίας και θέσεων αμμοληψίας, 
που καθόρισε τα όρια αιγιαλού-παραλίας στη θέση «Νη- 
σακούλια» Βασιλιτσίου Δήμου Κορώνης Νομού Μεσση¬ 
νίας. 

11. Το από Σεπτέμβριο 1997, με κλίμακα 1:500 τοπο- 
γραφικό διάγραμμα του Πολιτικού Μηχανικού Τάσου Γ. 
Πολυχρονόπουλου, σε (1) πινακίδα, που ελέγχθηκε για 
την ακρίβεια της αποτύπωσης από την Β.Κυβέλου πολιτι¬ 
κό μηχανικό της ΤΥΔΚ στις 18.9.97 και θεωρήθηκε την ίδια 
ημερομηνία από τον X. Λυμπερόπουλο Προϊστάμενο της 
ΤΥΔΚ Νομού Μεσσηνίας όπως ορίζουν οι διατάξεις του 
άρθρου 20του Ν.719/77. 

12. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/465/00 Σχ. 916/ 
11.7.2000 έγγραφό του, αποφασίζει: 

1. Επικυρώνει την από 19.4.2000 έκθεση της κατά το άρ¬ 
θρο του Π.Δ. 284/88 αρμόδιας επιτροπής καθορισμού 
των ορίωντου αιγιαλού και παραλίας και θέσεων αμμολη¬ 
ψίας «περί καθορισμού των ορίων αιγιαλού και δημιουρ¬ 
γία ζώνης παραλίας στη θέση «Νησακούλια» Βασιλιτσίου 
Δήμου Κορώνης Νομού Μεσσηνίας, καθώς και το από Σε- 

πτέμβριο 1997 τοπογραφικό διάγραμμα, που τη συνο¬ 
δεύουν, το οποίο συντάχθηκε από τον Πολιτικό Μηχανικό 
Αναστ. Πολυχρονόπουλο, σε (1) πινακίδα, με κλίμακα 
1:500, που ελέγχθηκε για την ακρίβεια της αποτύπωσης 
από την Β. Κυβέλου Πολιτικό Μηχανικό της ΤΥΔΚ στις 
18.9.97 και θεωρήθηκε την ίδια ημερομηνία από τον X. Λυ- 
μπερόπουλο προϊστάμενο της ΤΥΔΚ Νομού Μεσσηνίας, 
όπως ορίζουν οι διατάξεις του άρθρου 20 του Ν. 719/77. 

2. Στο τοπογραφικό διάγραμμα καθορίσθηκε από την 
αρμόδια Επιτροπή, όπως πιο πάνω αναφέρεται. 

Τα όρια του αιγιαλού με κόκκινη συνεχή πολυγωνική 
γραμμή με στοιχεία Α1, Α2, Α3, Α4, Α5, Α6, Α7, Α8,Α9, 
ΑΙΟ,Α11, Α12, Α13, Α14, Α15, Α16, Α17, Α18, Α19, Α20, 
Α20', Α 21, Α22, Α23, Α24, Α25, Α26. 

Τα όρια της παραλίας με κίτρινη συνεχή πολυγωνική 
γραμμή με στοιχεία Π1, Π2, Π3, Π4,.Π24, Π25. 

Η παρούσα απόφαση μαζί με τα προαναφερόμενα, έκ¬ 
θεση και διάγραμμα,να δημοσιευθούν στην Εφημερίδα 
της Κυβερνήσεως. 

Αθήνα, 23 Οκτωβρίου 2000 

Ο Γενικός Διευθυντής Δημόσιας 
Περ. & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 

στην παραλιακή περιοχή δημοτικού διαμερίσματος Βασι- 
λιτσίου, εντός διοικητικών ορίων νέου Δήμου Κορώ¬ 
νης. 

Η κάτωθι υπογεγραμμένη επιτροπή, αρμόδια για τον δι¬ 
οικητικό καθορισμό ορίων αιγιαλού και παραλίας, αποτε- 
λούμενη από τους: 

1. Ηλιόπουλο Γεώργιο, Φοροτεχνικό ΠΕ, Προϊστάμενο 
της Κτηματικής Υπηρεσίας Ν. Μεσσηνίας. 

2. Βλάχο Γεώργιο, Τοπογράφο Μηχανικό, υπάλληλο 
της Κτηματικής Υπηρεσίας Ν. Μεσσηνίας. 

3. Παπανικολόπουλο Νικόλαο,Αντιπλοίαρχο Λ.Σ.Λιμε¬ 
νάρχη Καλαμάτας. 

Μετέβη σήμερα, 19-4-2000, ημέρα Τετάρτη, στην πα¬ 
ραλιακή περιοχή του δημοτικού διαμερίσματος Βασιλι- 
τσίου Ν. Μεσσηνίας, η οποία ευρίσκεται εντός διοικητι¬ 
κών ορίων νέου Δήμου Κορώνης, προς διενέργεια αυτο¬ 
ψίας με σκοπό τον καθορισμό των ορίων αιγιαλού και 
παραλίας στην περιοχή. 

Αφού έλαβε υπόψη: 

α] Τις διατάξεις του Α.Ν.2344/1940 περί.αιγιαλού και 
παραλίας. 

β] Τις διατάξεις του άρθρου 23 του Ν.1337/1983. 

γ] Τις διατάξεις του άρθρου 13του Ν.1078/1980. 

δ] Το άρθρο 100 του Π.Δ.284/1988. 


ε] Το από Σεπτεμβρίου 1997 τοπογραφικό διάγραμμα, 
το οποίο συνέταξε ο Πολιτικός Μηχ. Τάσος Πολυχρονό- 
πουλος, ήλεγξεη Πολιτικός Μηχανικός της ΤΥΔΚ Ν. Μεσ¬ 
σηνίας Β. Κυβέλου και θεώρησε ο Προϊστάμενος της αυ¬ 
τής Υπηρεσίας Χαράλαμπος Λυμπερόπουλος την 18-9- 
1997 αποτελείται από μία (1) πινακίδα, είναι δε κλίμακας 
1:500. 

στ] Την περί αιγιαλού και παραλίας δικαστική και διοι¬ 
κητική νομολογία, καθ’ ην έκταση είναι γνωστές στην επι¬ 
τροπή. 

ζ] Την εκ της αυτοψίας σχηματισθείσα αντίληψη περί 
του εύρουςτου διαβρεχομένου χερσαίου χώρου, κατά τις 
μέγιστες πλην συνήθεις αναβάσεις των κυματισμών. 

η] Τη μορφολογία της περιοχής, ως επίσης και την κα¬ 
τάσταση της ακτής. 

θ] Το εύρος, της προ της υπό οριοχάραξη ακτής, ανοι¬ 
κτής θαλάσσης. 

ι] Το γεγονός ότι, η υφισταμένη ανάντη της διαπιστω- 
θείσης οριογραμμής αιγιαλού πραγματική κατάσταση, 
δεν εξυπηρετεί επαρκώς τους σκοπούς του άρθρου 7 
παρ. 1 του Α.Ν. 2344/1940. 

ια] Τις προγενέστερες, από 9-6-1998 και από 24-1-2000 
εκθέσεις μας, που αφορούν την αυτή περιοχή. 

ιβ] Το υπό στοιχεία Φ.544.5/402/99/Σχ.740/26-5-1999 
έγγραφο του ΓΕΝ. 

ιγ]. Το υπό στοιχεία Φ.544.5/906/99/Σχ.1800/9-12-1999 
έγγραφο του ΓΕΝ. 

ιδ) Το υπό στοιχεία ,Φ.544,5/178/00/Σχ.392/20-3-2000 
έγγραφο του ΓΕΝ, με το οποίο επεστράφη η από 
24-1-2000, έκθεσή μας και το συνοδευτικό διάγραμμα, 
επειδή προφανώς από σφάλμα του δευτέρου μέλους 
της επιτροπής στο οικείο διάγραμμα απεδόθη εσφαλμέ¬ 
να, η από κοινού με το ΓΕΝ συμφωνηθείσα γραμμή αι- 
γιαλού. 

ΑΠΟΦΑΣΙΖΕΙ 

1 ον. Τον επίτου διαγράμματος καθορισμό της γραμμής 
του αιγιαλού, σύμφωνα με τις επίτου εδάφους διαπιστώ¬ 
σεις της,με κόκκινη πολυγωνική γραμμή Α1-Α2-Α3-Α4- 
Α5-Α6-Α7-Α8-Α9-Α10-Α11-Α12-Α13-Α14-Α15-Α16 
- Α17 - Α18 - Α19 - Α20 - Α20' - Α21 - Α22 - Α23 - Α24 - Α25 - 
Α26, είκοσι επτά (27) συνολικά σημείων. 

2ον. Τη δημιουργία ζώνης παραλίας, ανάντη της γραμ¬ 
μής αιγιαλού και σε συνέχεια αυτής, καθοριζόμενη με κί¬ 
τρινη πολυγωνική γραμμή Π1-Π2-Π3-....Π24-Π25, είκοσι 
πέντε (25) συνολικά σημείων. 

3ον. Δεν διαπιστώθηκε η ύπαρξη παλαιού αιγιαλού, 
σύμφωνα μετιςπροβλέψειςτου άρθρου 2παρ. 3του Α.Ν. 
2344/1940, και της υπ’ αριθμόν 207/1994 Γνωμοδότησης 
του Ν.Σ.Κ. 

Η Επιτροπή 

ΓΕΩΡΓΙΟΣ ΗΛΙΟΠΟΥΛΟΣ, ΓΕΩΡΓΙΟΣ ΒΛΑΧΟΣ, 
ΝΙΚΟΛΑΟΣ ΠΑΠΑΝΙΚΟΛΟΠΟΥΛΟΣ 

Αρίθ. 3751 (2) 

Μερική ανάκληση της 1272/22.4.1999 (ΦΕΚ 334/τ.Δ7 
17.5.1999) απόφασης Γενικού Γραμματέα Περιφέρει¬ 
ας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη; 

1. Τις διατάξεις του Ν. 3200/55 «ΠερίΔιοικητικής Αποκε- 
ντρώσεως», όπως αυτές τροποποιήθηκαν μεταγενέστερα. 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της περιφέρειας κ.λπ.». 

3. Τις διατάξεις της παραγρ. 3 του άρθρου 117 του Συ¬ 
ντάγματος της Χώρας. 

4. Τις διατάξεις του Ν. 998/79 «ΠερίπροστασίαςτωνΔα¬ 
σών και των Δασικών εν γένει εκτάσεων της Χώρας», και ει¬ 
δικότερα: 

α) Του άρθρου 41 παράγρ. 1 και β) Του άρθρου 38 πα- 
ράγρ. 1. 

5. Τις διαταγές του Υπουργείου Γεωργίας: 

α) 160417/1180/8.7.1980 «Περί οδηγιών για τις αναδα¬ 
σωτέες εκτάσεις», β) 182447/3049/24.9.1980. 

6. Την αριθμ. 1272/22.4.1999 (ΦΕΚ 334/τ.Δ/17.5.1999) 
απόφαση του Γενικού Γραμματέα Περιφέρειας Αττικής 
περί κηρύξεως εκτάσεως ως αναδασωτέας, εμβαδού 
8,955 στρεμμάτων, στη θέση «Τσούμπα» περιφέρειας Δή¬ 
μου Αυλώνα, Ν. Αττικής. 

7. Την αριθμ. 39/1997 απόφαση της Α/θμιας Επιτροπής 
Επιλύσεων Δασικών Αμφισβητήσεων Νομαρχιακής Αυτο¬ 
διοίκησης Ανατ. Αττικής, με την οποία έκταση εμβαδού 
5,835οτρεμμάτων,τμήματης εκτάσεως των 8,955 στρεμ¬ 
μάτων της ανωτέρω παραγράφου, κρίθηκε ως μη δασική 
(αγροτική), 

8. Τις αριθμ. 1044/18.5.1998 αντιρρήσεις του Γενικού 
Γραμματέα Περιφέρειας Αττικής κατά της ανωτέρω υπ’ 
αριθμ. 39/1997 απόφασης της Α/θμιας Επιτροπής Επιλύ¬ 
σεων Δασικών Αμφισβητήσεων Νομαρχιακής Αυτοδιοίκη¬ 
σης Ανατ. Αττικής. 

9. Την αριθμ. 1/1999 απόφαση της Β/θμιας Επιτροπής 
Επιλύσεως Δασικών Αμφισβητήσεων Εφετείου Αθηνών, 
με την οποία επικυρώνεται η αριθμ. 39/1997 απόφαση της 
Α/θμιας Επιτροπής Επιλύσεως Δασικών Αμφισβητήσεων 
Νομαρχιακής Αυτοδιοίκησης Ανατ. Αττικής. 

10. Την αριθμ. οίκ. 87234/7539/3.9.1997 δ/γή Υπουργεί¬ 
ου Γεωργίας (παράγρ. 4), σύμφωνα με την οποία «Εκτά¬ 
σεις που έχουν κριθεί με τη διαδικασία του άρθρου 14 Ν. 
998/79 μη δασικές δεν κηρύσσονται αναδασωτέες»». 

Στις περιπτώσεις που εκτάσεις, για τις οποίες έχουν εκ- 
δοθεί αποφάσεις με τις οποίες κηρύχθηκαν αναδασωτέ¬ 
ες λόγω καταστροφής της δασικής βλαστήσεως από 
πυρκαγιά, παράνομη εκχέρσωση ή άλλη αιτία κριθούν με 
τη διαδικασία του άρθρου 14 Ν. 998/79 μη δασικές, ανα¬ 
καλούνται οι σχετικές αποφάσεις αναδάσωσης, εφόσον 
ανατρέπεται η αιτιολογική τους βάση (Σ.τ.Ε. 3811/19 
και 3413/1989). 


11. Τις αριθμ. 1064/6.9.1999 και 3831/6.9.1999 αναφο¬ 
ρές (ερωτήματα) της Δ/νσεως Δασών Ανατ. Αττικής προς 
τη Δ/νση Δασών Περιφέρειας. 

12. Τις αριθμ. 114959/855π.ε./12.1.2000 και 
15/13,1.2000 δ/γές Υπουργείου Γεωργίας, σύμφωνα με 
τις οποίες οι αποφάσεις των Επιτροπών Επιλύσεως Δασι¬ 
κών Αμφισβητήσεων είναι αμετάκλητες και υφίσταται 
υποχρέωση της Διοίκησης για ανάκληση πράξης αναδά¬ 
σωσης από έκταση για την οποία ισχύει οριστική, τελεσί¬ 
δικη και αμετάκλητη απόφαση που έχει εκδοθεί κατά τη 
διαδικασία του άρθρου 14 Ν. 998/79 και η οποί απόφαση 
χαρακτηρίζειτηνενλόγω έκταση ως μη δασική, διότι στην 
περίπτωση αυτή ανατρέπεται κατά τρόπο οριστικό και 
αμετάκλητο η αιτιολογική βάση που αναφέρεται στη δια¬ 
πίστωση του δασικού χαρακτήρα της επίδικης έκτασης, η 
οποία διαπίστωση αποτελεί τη νόμιμη προϋπόθεση για 
την κήρυξη της εκτάσεως αυτής ως αναδασωτέας. 

13. Τις αριθμ. 1766/5.4.2000, 4274/17.7.2000 και 
5868/3.10.2000 αναφορέςτου Δασαρχείου Καπανδριτίου 
για μερική άρση της αριθμ. 1272/22.4.1999 (ΦΕΚ 
334/Τ.Δ/17.5.1999) απόφασής μας και συγκεκριμένα από 
έκταση εμβαδού 5,835 στρεμ., η οποία περιλαμβάνεται 
εντός των ορίων της εκτάσεως για την οποία εκδόθηκε η 
ανωτέρω απόφαση αναδάσωσης και για την οποία ισχύει 
η αριθμ. 1/1999 απόφαση της Β/θμιας Επιτροπής Επιλύ¬ 
σεως Δασικών Αμφισβητήσεων Εφετείου Αθηνών, απο¬ 
φασίζουμε; 

Ανακαλούμε μερικώς την αριθμ. 1272/22.4.1999 (ΦΕΚ 
334/τ.Δ/17.5.99) απόφασή μας και συγκεκριμένα από 
έκταση πέντε στρεμμάτων και οκτακόσιων τριάντα πέντε 
χιλιοστών του στρέμματος (5,835) και η οποία έκταση πε¬ 
ριλαμβάνεται εντός των ορίων της έκτασης της ως άνω 
απόφασής μας (1272/22.4.1999) και ισχύει γι' αυτή η 
αριθμ. 1/1999 οριστική και αμετάκλητη απόφαση της 
Β/θμιας Επιτροπής Επιλύσεως Δασικών Αμφισβητήσεων 
Εφετείου Αθηνών, με την οποία επικυρώθηκε η αριθμ. 
39/1997 απόφαση της Α/θμιας Επιτροπής Επιλύσεως Δα¬ 
σικών Αμφισβητήσεων Νομαρχιακής Αυτοδιοίκησης 
Ανατ. Αττικής, σύμφωνα με την οποία η έκταση των 
(5,835) στρεμμάτων χαρακτηρίζεται ως μη δασική (αγρο¬ 
τική). 

Οι ανωτέρω δύο αποφάσεις εκδόθηκαν κατ’ εφαρμογή 
του άρθρου 14 Ν. 998/79. 

Η έκταση των (5,835) στρεμμάτων στο συνημμένο σχε¬ 
διάγραμμα, που αποτελεί αναπόσπαστο μέρος της πα¬ 
ρούσας απόφασης και θεωρείται από το Δασάρχη Κα¬ 
πανδριτίου Γεώργιο Φραγκιαδάκη εμφανίζεται με τα στοι¬ 
χεία. 1,2,3,12,12,13,13,20,21,22,1 και κίτρινο χρώμα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 19 Οκτωβρίου 2000 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

